Countee Cullen

Countee Cullen (30 Maii 1903—9 Ianuarii 1946) fuit poeta Afroamericanus et persona magni momenti in Renascentia Harlemensi.Ipse nomen dixit Caunte, non Caunti. Darryl Pinckney, "Countee Cullen: The Reluctant Lamb," The New York Review of Books, 21 Martii, 42.

 Vita 
Countee Cullen natus est fortasse die 30 Maii; confer Perry 1971:3. 1903,Shucard 1984:5-6. aut Novi EboraciPerry 1971:3 aut Baltimorae aut Lexintoniae Kentukiae; sua vidua credidit eum Lexingtoniae natum fuisse. Infans, fortasse a matre relictus, a quadam Domina Porter alitus est, quae ut videtur avia paterna erat.. Porter puerum novem annos natum ad Harlemiam tulit; anno autem 1918 mortua est. De poetae pueritia, nihil certo scitur usque ad 1918, cum a Reverendo et Domina Friderico A. Cullen Harlemiae Novi Eboraci adoptaretur.Perry 1971:3-4; Shucard 1984:5-6. Hic clericus fuit minister loci, Ecclesiae Methodistae Episcopalis apud Salem conditor.Perry 1971:3-4; Shucard 1984:9.

 Schola Superior DeWitt Clinton 
Cullen tempore ignoto in Schola Superiori DeWitt Clinton in vico Bronx matriculavit.Perry 1971:4; Shucard 1984:10. In rebus academicis, praecipue poesi et arte oratoria, excelluit.Perry 1971:4; Shucard 1984:10. Socius societatis honoris factus est, acta diura hebdomadalem edidit, suaeque classis vice praeses electus est.Perry 1971:4; Shucard 1984:10. Ianuario anni 1922, diploma in mathematica et linguis Latina, Graeca, et Francica cum laude accepit.Perry 1971:5.

Universitates Novi Eboraci et Harvardiana

Diplomate accepto, in Universitate Neo-Eboracensi matriculavit.Perry 1971:5; Shucard 1984:7. Anno 1923, poema "The Ballad of the Brown Girl" praemium alterum in certamine Witter Bynner consecutus est, certatione litterario a Societate Poesis Americae sustento.Perry 1971:6. Eo fere tempore, nonnulla suorum poematum in Harper's, Crisis, Opportunity, The Bookman, et Poetry, periodicis latissime in Civitatibus Foederatis divulgatis, edita sunt.Perry 1971:7. 

Anno 1932 apparuit One Way to Heaven, sua mythistoria sola, comoedia socialis de nigris classis inferioris et bourgeoisie Novi Eboraci. Ab anno 1934 ad mortem, linguas Anglicam et Francicam ac scripturam creativam in Schola Superiore Iuniore Friderici Douglass Novi Eboraci docuit. Hoc tempore, duo opera pro lectoribus iuvenibus conscripsit: The Lost Zoo ('Hortus zoologicus amissus', 1940), poemata de animalibus quae in Inundatione perierunt, et My Lives and How I Lost Them ('Meae vitae et quomodo eas amisi'), autobiographiam suae felis. Cullen ultimis vitae suae annis plerumque pro scaena scribere solebat. Cum Arna Bontemps laboravit ad God Sends Sunday mythistoriam accommodandam (1931), in St. Louis Woman ('Mulier Urbis Sancti Ludovici, 1946, anno 1971 editus) pro theatro musico. Partitura ab Haroldo Arlen et Ioanne Mercer composita est, ambobus albis. Ludus Broadway musical, in vico nigrorum pauperum in Urbe Sancti Ludovici constitutus, ab intellegentibus nigris reprehensus est quia negativam Americanorum nigrorum imaginem pinxerat. Cullen Medeam, tragoediam Euripidis in Anglicum convertit, quae anno 1935 nomine The Medea and Some Poems edita est, cum congerie sonnetarum et carminum brevium.

Anno 1940, Cullen Ida Mae Robertson duxit, quam decem annos cognoverat. Obiit ille hypertensione arteriali et venenatione uremica 9 Ianuarii 1946.. Bibliotheca Countee Cullen, Harlemensis Bibliothecae Publicae Novi Eboraci pars, eius nomen fert. Anno 2013, in New York Writers Hall of Fame inductus est.

 Libri 
 Congeries poematum 
 Color Harper & brothers, 1925; Ayer, 1993, ISBN 978-0-88143-155-1 illustrationes Charles Cullen
 Copper Sun, Harper & brothers, 1927
 Harlem Wine 1926
 The Ballad of the Brown Girl Harper & Brothers, 1927, illustrationes Charles Cullen
 The Black Christ and Other Poems, Harper & brothers, 1929, illustrationes Charles Cullen
 Tableau (1925)
 One way to heaven, Harper & brothers, 1932
 Any Human to Another (1934)
 The Medea and Some Other Poems (1935)
 On These I Stand: An Anthology of the Best Poems of Countee Cullen, Harper & Brothers Publishers, 1947
 Gerald Lyn Early, ed. My Soul's High Song: The Collected Writings of Countee Cullen Doubleday, 1991, ISBN 978-0-385-41758-7
 Countee Cullen: Collected Poems, Library of America, 2013, ISBN 978-1-59853-083-4

 Prosa 
 One Way to Heaven (1931)
 The Lost Zoo, Harper & Brothers, 1940; Modern Curriculum Press, 1991, ISBN 978-0-8136-7217-5 
 My Lives and How I Lost Them, Harper & Brothers Publishers, 1942

 Drama 
 St. Louis Woman (1946)

 Litterae Afroamericanae

 Notae 

 Bibliographia 
 Huggins, Nathan. 2007. Harlem Renaissance. Novi Eboraci: Oxford University Press. ISBN 978-0-19-506336-3.
 Molesworth, Charles. 2012. And Bid Him Sing: A Biography of Countée Cullen. Sicagi: University of Chicago Press. ISBN 0-226-53364-6.
 Perry, Margaret. 1971. A Bio-Bibliography of Countée P. Cullen, 1903–1946. Westport Connecticutae: Greenwood Publishing Corporation. ISBN 0-8371-3325-4.
 Shucard, Alan R. 1984. Countee Cullen. Bostoniae Twayne Publishers. ISBN 0-8057-7411-4.

 Nexus externi 
 Biographia, www.poetryfoundation.org (The Poetry Foundation)
 Biographia, www.poets.org (Academy of Academic Poets)
 Biographia, www.english.uiuc.edu (Modern American Poetry)


Categoria:Nati 1903
Categoria:Mortui 1946
Categoria:Afroamericani
Categoria:Alumni Universitatis Harvardianae
Categoria:Alumni Universitatis Neo-Eboracensis
Categoria:Homosexualitas
Categoria:Poetae Civitatum Foederatarum
Categoria:Poetae formalistae
Categoria:Renascentia Harlemensis
Categoria:Scriptores Civitatum Foederatarum
Categoria:Scriptores mythistoriarum Civitatum Foederatarum
Categoria:Scriptores scaenici
Categoria:Socii Guggenheimiani